
ROMÂNIA
JUDEŢUL BIHOR
MUNICIPIUL MARGHITA
             CONSILIUL LOCAL AL MUNICIPIULUI MARGHITA 


Proiect de hotărâre
-pentru aprobarea solicitării adresată Consiliului Județean Bihor pentru trecerea din domeniul public al Județului Bihor în domeniul public al Municipiului  Marghita a unor părți din imobilul DJ 191  în scopul realizării obiectivului de investiții ”Asigurarea infrastructurii pentru transportul verde-infrastructurii pentru biciclete în Municipiul Marghita, judeţul Bihor”,   




Analizând temeiurile juridice, respectiv:

a) art. 858 din Legea nr. 287/2009 privind Codul civil, republicată, cu modificările și completările ulterioare;
b) art. 129 alin. (2) lit. b), c) și d) coroborate cu alin. (4) lit. e) și alin. (7) lit. k), art. 285 lit. a) și c), art. 294 alin. (2) și alin. (4) - (7) din Ordonanța de urgență a Guvernului nr. 57/2019 privind Codul  administrativ, cu modificările și completările ulterioare;

Ţinând cont de : 
-referatul de aprobare al primarului Municipiului Marghita, inregistrat sub nr. 9488 din 8.09.2022


Luând act de :
· [bookmark: _GoBack]oportunitatea de finanțare nerambursabilă existentă prin A.F.M. prin care se alocă finanțare nerambursabilă pentru realizarea infrastructurii de rulare pentru biciclete în intravilanul și extravilanul localităților (piste pentru biciclete/culoare pentru biciclete);

În temeiul prevederilor art. 139 alin. (1) și alin. (3) lit. g) coroborat cu art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
Primarul Municipiului Marghita propune spre adoptarea Consiliului Local al Municipiului  Marghita, întrunit în şedinţa ordinară din 14 septembrie 2022 următorul 

                                          Proiect de hotărâre:

Art. 1 Se solicită trecerea din domeniul public al Județului Bihor în domeniul public al Municipiului  Marghita  a imobilului identificat cu nr. cadastral 105810 Marghita  în suprafață de 1084  mp, în vederea implementării proiectului: ”Asigurarea infrastructurii pentru transportul verde-infrastructurii pentru biciclete în Municipiul Marghita, judeţul Bihor”,   

Art. 2 - (1) UAT Municipiul Marghita se angajează să respecte destinația imobilului, fără să afecteze  carosabilul, acostamentul și șanțurile de scurgere a apelor.
              (2) În cazul în care prin soluția tehnică proiectată se afectează sistemul de scurgere a apelor, UAT Municipiul Marghita  se obligă să realizeze în cadrul proiectului de realizare a pistei reamenajarea sistemului de scurgere a apelor, fie prin adaptarea corespunzătoare a șanțului, fie prin soluția de intubare subterană a sistemului pluvial.

Art. 3 - UAT Municipiul Marghita  se angajează să respecte destinația imobilului și condițiile prevăzute la art. 2, în caz contrar terenul revine de drept în domeniul public al Județului Bihor și în administrarea Consiliului Județean Bihor, în conformitate cu dispozițiile legale în vigoare.

Art. 4 - După trecerea imobilului prevăzut la art. 1, din domeniul public al Județului Bihor, în domeniul public al Municipiului Marghita , încetează interesul public județean asupra acestuia.

Art. 5 - Predarea–preluarea imobilului menționat la art. 1 se va face prin proces verbal de predare– primire încheiat între părțile interesate.

Art. 6 - Se actualizează în mod corespunzător inventarul bunurilor care alcătuiesc domeniul public al Municipiului Marghita.

Art. 7 - Se împuternicește domnul Marcel-Emil SAS-ADĂSCĂLITŢII, primarul Municipiului Marghita, în calitate de reprezentant legal, să semneze în numele și pentru Municipiul Marghita  toate actele întocmite în baza   prezentei hotărâri.

Art. 8 - Cu ducerea la îndeplinire a prevederilor prezentei hotărâri se încredințează Primarul Municipiului Marghita , prin compartimentele de specialitate.



  Initiator                                                                    Vizat pentru legalitate 
  Primar                                                                        Secretar General 
Marcel-Emil SAS-ADĂSCĂLIŢII                                 Cornelia DEMETER

